AJAKOHAST OTSE TAEVAST
Need vanad sambad on ikka võrratud!
On tõesti, rääkides ajast, mis kunagi olnud.
Õnneks kaevatakse kõik need vanad varemed ja sambad taas üles,
nii et see on tõesti üks võrratu vaatepilt.
Oleme täna Türgis.
Rääkides varasemalt Paulusest, olime Väike-Aasias,
kuid täna oleme Laodikeias, mis oli tol ajal suur linn.
Seal elas 120 000 inimest ja see oli võrratu linn,
millest tänaseks on järgi vaid varemed.
Me tunneme seda linna eelkõige Ilmutuse raamatu kaudu,
kuna siin oli üks neist 7'st kogudusest Väike-Aasias,
kellele Jeesus oma isikliku sõnumi saatis.
Tõsi küll, Johannes pani need kirja, aga Jeesus oli see, kes kõneles.
Ehk nii nagu me kogu Piiblit võtame -
Jumal ise on see, kes Püha Vaimu kaudu on Piibli andnud,
kuid selleks on läinud vaja kedagi, kes selle füüsiliselt kirja paneks.
Nii et siin oli siis Laodikeia kogudus.
Just. Ja kindlasti oli see üsna suur kogudus.
Siin elas ka palju juute.
Kokku siis 120 000 inimest.
Koguduse rahva arv on muidugi ainuüksi aimatav,
kuid evangeelium levis siin võimsasti, andes kogudusele ka meelevalla.
Mitte nii nagu tänapäeval sageli on,
et meil pole suurt palju mõjujõudu ja me oleme lihtsalt olemas.
Tõsi, me kanname küll hoolt usklike eest
ja võidame ka uusi inimesi Jumalale,
kuid siinne tolle aja kogudus oli suureks õnnistuseks.
Nad palvetasid võimsalt ja avaldasid mõju ümbritsevale.
Nii et nad olid ka ohuks nii pimeduse kuningriigile,
kui tol ajal valitsenud mõtteviisidele.
Samas tundub, et Jumal tegi siin oma imelist tööd.
Kui sa avad oma Piibli tagaosas või mõnes atlases olevad kaardid,
siis võid sealt näha tolle aja Türgit ja Aasiat.
Ning lugeda ka kokku tolle aja erinevad kogudused:
Filadelfia, Sardes, Tüatiira, Smürna, Efesos, Laodikeia...
Ja sa näed, et nad ei asunudki nii ütlemata kaugel üksteisest.
Laodikeia asub 15-30 km kaugusel Kolossast,
kus samuti oli kogudus, kellele Paulus kirjutas eraldi kirja.
Loeme ka täna muide Koloslaste kirja.
Ega igakord polegi tähtis teada, mis kohaga täpselt oli tegu,
aga igal juhul oli see siis teatud kaugusel siit paigast siin.
Kui Jeesus läkitas oma kirja Laodikeia kogudusele,
siis see oligi mõeldud neile usklikele, kes elasid siin paigas
ja kellel eeldavasti läks isegi päris hästi.
See oli selline heaolu piirkond.
Eks me isegi räägi aegajalt heaolu riikidest.
Põhjamaades meil on Rootsi ja Norra,
kus viimases on head palgad, kuna neil on oma nafta jms.
Nii et mitmed Soomegi medtöötajad lähevad Norrasse,
kuna seal on kõrgemad palgad.
Jah, see on kallis maa, kus elada, aga see on siiski heaolu maa.
Nii nagu seda on Soomegi.
Soome on üks maailma esiotsas olevatest maadest,
nii et virisemiseks pole küll põhjust, et kurta, kui raske kõik on.
Jah, me peame palju makse maksma,
kuid sellele lisaks võtavad inimesed ka laenu,
tehes seda liigagi palju ja võttes liigagi suuri summasid.
Soome kohta on öeldud, et iga seitsmes euro on laenatud euro,
kuid sellest hoolimata läheb meil siiski üsnagi hästi.
Eriti kui võrrelda meid näiteks Tansaaniaga.
Saime hiljaaegu sõnumi Tansaaniast,
kus öeldi, et inimestel pole midagi süüa
ja nad keedavad omale lõunasöögiks vett.
Soomes me ei pea seda tegema, kuna meil läheb oluliselt paremini.
Aeg-ajalt tunneme küll muret kauplustes väheneva toiduhulga pärast,
aga kui mõelda olukordadele, kus inimestel pole midagi,
siis see on raske.
Laodikeia oli ja on endiselt piirkonnas, kus olid head võimalused;
kus oli viljakas maapind.
Lisaks sellele kaupeldi palju ja müüdi ka orje.
Kuid see ei puudutanud ilmselt juute - nemad ei tegelenud orjakaubandusega.
Kui Jeesus saatis Laodikeia kogudusele oma kirja,
siis Ta läkitas neile sõna, mis kehtib veel tänapäevalgi.
Nii et tänases saates me näeme, et Tal on täna midagi meilegi öelda.
Tahame tänada sind kõigi su palvete, kaasabi ja finantsilise toe eest.
Soovides jätkuvalt toetada TV7 tööd, võid helistada 900 1777 (7 eur) Täname!
Jeesus saatis oma sõnumi Laodikeia kogudusele,
mille leiame Ilmutuse raamatu 3 peatükist.
Seetõttu võid avada oma Piibli selle koha pealt
ja võtta soovi korral ka mõned värvilised markerid ligi,
mida me aegajalt ikka piiblikohtade allajoonimiseks kasutame,
et neid kergem leida oleks.
Piibel on selles mõttes kui töövihik, mida me pidevalt loeme ja kasutame;
mida nii ja naapidi uurime ja puurime.
Ja kui see siis üks päev läbi kulub, ostame omale uue.
Need pole tänapäeval väga kallid
ja nende seas on ka nii uuemaid kui vanemaid tõlkeid.
Me ise kasutame "Rahva Piibli" tõlget, mis on meie meelest väga hea.
Igaljuhul, Jeesus ütleb Ilmutuse 3:14 ja sealt edasi, järgmist:
"Ja Laodikeia koguduse inglile kirjuta..."
See "ingel" siin tähendab koguduse juhti, karjast ehk pastorit.
Ehk siis pastorile anti sõnum, mida omakorda anda edasi kogudusele.
See on ka tänapäeval nii,
et pastor vastutab selle eest, et Jumal saaks kõnelda kogudusele.
Loomulikult räägib Jumal meile ka isiklikult igapäeva elu keskel.
See ei saa olla päris nii, et jookseme iga asja pärast pastori juurde,
küsimaks, mida Jumal ühe või teise asja kohta arvab.
Et kas vahetada töökohta või elupaika?
Me ei tee seda.
Me võime ise kuulda Jumala häält.
Kuid kõik see, mis puudutab kogudust ja koguduse suunda
ning taevast tulevaid hoiatusi, siis...
Sest Jumal on piisavalt hea ja armuline, et Ta ei lase meil liikuda suunas,
kus Ta näeb, et saame olema õnnetud.
Nii et Ta kõnetab ja hoiatab meid, kuna Ta on hea karjane.
Pastori asi aga on anda need sõnumid edasi.
Nii annab siis ka Jeesus Johannese kaudu
Laodikeia karjasele edasi sõnumi, öeldes: "Ütle kogudusele järgmist!"
"Ma tean su tegusid, et sa ei ole külm ega kuum.
Oh oleksid sa ometi külm või kuum!"
Ma usun siiralt, et Jeesus on maailma parim pedagoog.
Ta teab täpselt, kuidas ja mida öelda ning kuidas kasutada näiteid.
Paljud head kõnemehed on ka head näidete toojad.
Nagu näiteks poliitikud, kes toovad näiteid igapäeva elust,
et inimestel oleks neid lihtsam mõista.
Sest vahel võib olla ikka päris raske mõista seda,
mida mõni poliitik või kõneleja räägib.
Kuid kui rääkida võrdpiltide keeles, nagu Jeesuski seda tegi...
Ta tegi seda isegi peale seda, kui oli läinud tagasi taevasse.
Ehk Ta võttis ühe pildi, mis puudutas siinset piirkonda
ja ütles: "Sa ei ole külm ega kuum. Oh oleksid sa ometi külm või kuum!"
See viitab sellele, et siin piirkonnas oli vett ja allikaid,
mis olid nii külmad kui kuumad.
Ehk siis oli nii külma kui kuuma vett
ja nende vahele mahtus vesi, mis polnud ei külm ega kuum, vaid leige.
Jeesus teadis, et kohalikud mõistavad, millest jutt käib
ja ka seda, et seda leiget vett ei saanud juua.
Sest tavaliselt ei taha ju keegi leiget vett,
vaid veel lastakse ikka nii kaua joosta, kuni kraanist tuleb täiega külm vesi.
Kohvi tehes tahame aga kuuma vett, et kohvist ikka head kohvi saada.
Selles vahepealses vees ei pesta tegelikult isegi nõusid.
Nii et Jeesus ütles Laodikeia kogudusele,
mis polnud isegi teab, mis vana - ehk 40 aastane või vähemgi veel.
Nii et üsna lühikese ajaga oli toimunud üsna suur muutus.
See on samas hoiatuseks meilegi, et me ei arvaks,
et muudatused sünnivad alles 100-150 aasta pärast,
sest nad võivad sündida ka vaid mõne aastaga.
On lausa hämmastav, kuidas inimestes, kes põlevad Jeesusele,
kes armastavad Teda ja osalevad palves,
korraga muutub midagi ja need asjad ei lähe neile enam korda.
See ei tähenda, et nad oleks maailma tagasi läinud
või alla andnud,
aga nad on kuidagi kuhugi kinni jäänud
ja see "vahepealne maa" lihtsalt ei kõlba enam Jumalale.
Jumal annab sellest Laodikeia rahvale väga selgelt mõista.
Ta ütleb: "Oh oleksid sa ometi külm või kuum!
Aga nüüd, et sa oled leige ja mitte külm ega kuum,
sülitan ma su välja oma suust."
See pole nüüd küll kõige toredam uudis.
Seetõttu julgen küll arvata, et tol pühapäeva hommikul,
kui pastor pidi minema koguduse ette, et see sõnum edasi anda,
ta eeldavasti palvetas veidi rohkem kui tavaliselt.
Eeldavasti ta põlved värisesid ja ta mõtles:
"Mis valemiga ma küll seda sõnumit edastan?"
Kuid samas ta teadis, et see sõnum tuli otse Jeesuselt
ja ta pidi selle edasi andma.
Sest kui ta poleks seda teinud,
oleks Jumal mõistnud kohut koguduse üle ja oksendanud ta välja,
aga teinud seda sama ka selle pastoriga.
Nii et ta läks kogudusse ja andis selle sõnumi edasi.
"Et sina ütled: Ma olen rikas ja mul on rikkust küllalt
ning mul ei ole puudu millestki..."
See viitab taaskord sellele, mida enne juba mainisime,
et see on rikas ja viljakas piirkond.
Võimalik, et kui on teatud võitlusaegu, siis sa tõmbud tagasi ja ütled:
"Ma ei jaksa enam niimoodi pidevalt võidelda."
Kuid teisalt jälle, kui mõtleme kuningas Taavetile,
kellel olid omad nõrkused,
siis tema oli läbi oma elu olnud sõjamees.
Usun, et see on pooleldi osa ka usklike elust.
Jah, me oleme Kuninga lapsed
ja me päralt on kõik, millega Jumal on meid õnnistanud.
Jumal kannab hoolt me eest ja juhib ning suunab meid õigele teele.
Kuid samas peame me ka võitlema selle usu pärast,
mis on lubatud kõigile usklikele.
Nii et ehk nad olid veidi väsinud ja tõmbusid veidi eemale.
Kuid Jeesus ütles, et see pole hea, tsiteerides neid:
"Sa ütled, et sa oled rikas, kuid sa pole.
Teadke siis, et leidub nii palju muid rikkusi,
mis pole sellest maailmast.
Leidub midagi, mida võib nimetada rikkuseks Kristuses."
Nii et me oleme rikkad ilmutuse ja vaimse tunnetuse poolest;
rikkad hingede võitmises ja ustavuses.
Me tahame olla kaasas ja tunneme tõeliselt vaid üht -
Jeesus Kristust, kes löödi risti, kuid kes tõusis ka surnuist.
Me järgime Teda ja oleme tänulikud, et Ta on me Issand.
"Ning sa ei teagi, et sa oled vilets ja armetu
ja vaene ja pime ja alasti."
Too hommik polnud vist koguduse kõige rõõmsam hommik.
Nad ei hõisanud se hetkel vist:" Halleluuja! Lahe!
Lase aga tulla, pastor! Tahame seda kuulda veel ja veel!"
Pigem olid nad kohkunud, sest üks on kindel -
kui Jeesus midagi ütleb, siis on see kohe ikka öeldud.
Nii et igaüks sai aru, et tegu polnud pastori halva tuju ja magamatusega,
vaid et tõesti Jeesus ise oli selle kõne taga
ja Püha Vaim oli ka seal, võides seda kõike.
Nii et targem oli panna tähele, mida taeval oli sel hetkel öelda.
Samas näeme salmis 18,
kuidas Jeesus on nii armastav ja armuline,
nii valmis meid aitama,
et olukord ei läheks täiega metsa, vaid saaks õigel moel lahendatud.
Nii et Ta ütleb: "Siis ma annan sulle nõu."
Tänu Jumalale taevase nõu eest!
Tänu Jumalale Püha Vaimu nõu eest!
Tänu Jumalale Tema Püha Sõna nõuannete eest!
Jumal annab meile nõu.
Kuid ütle minu järel ka: "Tänu Jumalale mu pastori eest!"
Kui sa käid kusagil koguduses ja su pastor jagab seal Jumala Sõna...
Mitte vaid inimlikult häid mõtteid, mis lähtunud mõne raamatu lugemisest,
aga ta kuulutab sulle kõige täiega,
öeldes: "Ma olen otsinud Jumalat ja Ta kõnetas mind,
nii et siin on see sõnum!"
See võib erineda sellest, mida etteantud teemad ette näevad
või võib ka ühtida nendega,
kuid ta võib öelda: "See on see, mida Jumal tahab teile öelda,
mistõttu pange tähele!
Kellel kõrv on, see kuulgu, mida Vaim kogudusele ütleb!"
"Siis ma annan sulle nõu
osta minu käest tules proovitud kulda, et sa saaksid rikkaks,
ning valgeid rõivaid, et end nendega riietada
ja et ei saaks avalikuks sinu alastioleku häbi,
ning silmasalvi võida silmi, et sa näeksid."
Usklikel on ikka kombeks öelda, et kõik on armust.
On tõesti, sest Jumal on helde andja ja jagab meile kõike head.
Ta teeb seda heldesti, ilma moraali lugemata,
nii et Ta on hea andja.
Seetõttu võime võtta vastu kõik ülalt tulevad annid,
mis tulevad valguse Isa käest.
Kuid samas on oluline mõista,
et kõik see, mida Jumal on andnud ja tahab veel anda -
ka me ise peame haarama kinni neist!
Oled sa lugenud Matteuse 25 peatükki?
Pia kindlasti on. - Olen.
Seal räägitakse 10 neitsist - 5 neist olid targad ja 5 rumalad.
Nad ootasid peigmehe saabumist,
kes ka tuli, kuigi juba ajal, kui oli saabunud öö.
Seal on öeldud, et tarkadel neitsitel oli õli
nii nende lampides kui tagavaranagi,
kuid rumalatel oli vaid lampides ja ei midagi tagavaraks.
Nii et korraga nad märkasid, et olemasoleva õliga ei vea välja.
Aeg venis pikale ja nad suikusid unne. Oli ju juba öö ja nad olid väsinud.
Keset ööd kõlas korraga pasunahüüd ja peigmees saabus.
Kõik tõusid ja läksid välja vaatama.
Rumalad neitsid märkasid, et nende õli on otsa korral,
nii et nad anusid tarku neitseid:
"Andke meile veidi õli, sest meie endi omast ei piisa!"
Targad neitsid aga mõistsid, et kui nad annaks oma varud ära,
ei piisaks ei neile ega ka teistele,
mistõttu nad teadsid, et peavad enda varud endale hoidma.
Nii et nad ütlesid: "Mine müüjate juurde ja ostke neilt!"
See on sama asi, mida Jeesus mõtles, kui hakkas rääkima ostmisest.
Ostmine tähendab seda, et see läheb meile midagi maksma.
Teame seda ju oma igapäeva elustki,
et kui ostame midagi, peame ka maksma selle eest.
Vahel saame küll tasuda hiljem, kui kasutame järelmaksu v krediitkaarti,
kuid mingi hetk tuleb ostu eest siiski tasuda.
Seetõttu Jeesus ütlebki, et sellel on oma hind,
kui tahame katta oma alasti olekut,
kui tahame nägemise parandamiseks silmavõiet
ning liikuda edasi.
Kui tahame vajaminevat väge ja tules proovitud kulda -
ehk rikkusi, mis jäävad Jumala ees pidama.
Kui seda kõike tahame, peame maksma ka hinna selle eest!
Tahaks loota, et kogudus hakkas selle jutu peale nutma.
Nende süda sai puudutatud
ja nad mõistsid, et on panustanud vale asja peale.
Et kõige enam tuleb panustada Jeesusele.
Sellest, mis sündis 2-10 aastat tagasi, enam ei piisa,
vaid asjadest tuleb uuesti kinni haarata ja öelda:
"Jeesus, me tahame teha nii! Tahame järgneda Sulle,
haarata taas härjal sarvist
ja osta tagasi kõik see, mille oleme kaotanud.
Jeesus lõpetas oma kirja sõnadega:
"Keda iganes mina armastan, neid kõiki ma noomin ja karistan."
Ehk siis Jeesus tõesti armastas Laodikeia kogudust.
"Ole siis innukas ja paranda meelt!
Ennäe, ma seisan ukse taga ja koputan.
Kui keegi kuuleb mu häält ja avab ukse, siis ma tulen tema juurde sisse
ning söön õhtust temaga ja tema minuga.
Kes võidab..."
Jeesus näitab neile, et võidu võimalus on igati olemas,
mistõttu ei tasu jätkata enam valel teel,
vaid pöörduda ümber ja saada tagasi oma vägi võiduks.
"Kes võidab, sellel ma lasen istuda koos minuga mu troonile,
nagu minagi olen võitnud ning istunud oma Isaga tema troonile.
Kellel kõrv on, see kuulgu!"
Ma usun siiralt, et nad kuulsid
ja üks päev taevasse jõudes saame kohtama seal sadu inimesi,
kes ütlevad, et nad on pärit Laodikeiast.
Jah, see linn on täna juba varemeis,
kuid igavikus on siiski neid, kes on seal seetõttu,
et Jeesus kõneles, Johannes pani selle kirja
ja pastor julges selle Jeesuse sõnumi edasi anda.
Tehkem me ise samamoodi.
Nii et palvetagem üheskoos,
paludes täna erandkorras just nimelt selle teema pärast.
Meil on küll tavaks paluda alati päästepalve,
kuid tõsta oma käsi ja siruta see oma teleri või arvuti suunas.
Tahame paluda, et Jeesus oma suures armus
puudutaks meidki ja annaks meile nii tahte kui väe hakata ostma taas.
Issand, tahan kiita Sind Jeesuse nimel, et Sa kõnetad meid.
Tänu Sulle, et oled loonud meile vaimsed kõrvad,
mille kaudu kuulda, mida Püha Vaim meile ütleb.
Issand, sa näed neid kümneid inimesi, kes on sirutanud oma käed -
õnnista ja tugevda neid!
Anna neile uut indu ja uut tuld,
et see vahepealne olukord, kus nad on mõnda aega olnud,
lõppeb siin ja praegu Jeesuse nimel
ja nad muutuvad üha tulisemaks sinus ja Sinu Pühas Vaimus.
Aita mind ja Piat; aita kõiki koguduste juhte,
kes me vastutame oma maa usklike eest.
Aita meil tõesti kuulda, mida Vaim ütleb ja aita meil anda seda edasi,
nii et me maa usklikud võiksid olla ärkvel,
kui Jeesus Kristus tuleb tagasi.
Kuid et me enne seda võiks veel teha seda head ja täiuslikku tööd,
mis puudutab jumalariiki.
Halleluuja!
Jätka samas vaimus ja palveta edasi.
Otsi oma Piibel taas üles ja hakka seda uuesti lugema,
tänades igapäevaselt Issandat.
Palveta oma koguduse ja kogukonna eest,
ning sa märkad, kuidas kõik tärkab taas ellu.
Vaata meid taas järgmisel korral!
Kõike head, ole õnnistatud ja rohkesti tuld otse taevast!
Näeme taas!
Tõlge: Anne-Ly Raukas